ओयो रूम्स

ओयो रूम्स, ज्याला ओयो हॉटेल्स आणि होम्स म्हणूनही ओळखले जाते, ही भाडेतत्त्वावरील आणि फ्रेंचाइज्ड हॉटेल्स, घरे आणि राहण्याची जागा यांची भारतीय बहुराष्ट्रीय आदरातिथ्य व्यवस्थापन साखळी आहे. रितेश अग्रवाल यांनी २०१२ मध्ये स्थापन केलेल्या ओ यो मध्ये सुरुवातीला प्रामुख्याने बजेट हॉटेल्सचा समावेश होता.  जानेवारी २०२० पर्यंत ओयो च्या, भारत, मलेशिया,, नेपाळ, चीन, ब्राझील,  यूके, फिलीपिन्स, जपान, सौदी अरेबिया, श्रीलंका, इंडोनेशिया, व्हिएतनाम आणि युनायटेड स्टेट्स. मेक्सिको यासह ८० देशांतील ८०० शहरांमध्ये ४३,००० हून अधिक मालमत्ता आणि १० लाख खोल्या आहेत.

कंपनीच्या गुंतवणूकदारांमध्ये सॉफ्टबँक ग्रुप, दीदी चुक्सिंग, ग्रीनोक्स कॅपिटल, सेक्वोया इंडिया, लाइटस्पीड इंडिया, हीरो एंटरप्राइझ, एअरबीएनबी आणि चायना लॉजिंग ग्रुप यांचा समावेश आहे.

इतिहास 
२०१२ मध्ये, रितेश अग्रवाल यांनी माफक दरातील निवासांची सूची आणि बुकिंग सक्षम करण्यासाठी ओरावेल स्टे नावाची फर्म लाँच केली. २०१३ मध्ये त्यांनी या फर्मचे नाव बदलून ओयो केले. ओयो ने सर्व शहरांमध्ये असाच अतिथी अनुभव देण्यासाठी विविध हॉटेल्ससोबत भागीदारी केली आहे. ओरावल स्टे लाँच केल्यानंतर लगेचच, रितेश अग्रवालला पेपॅल सह-संस्थापक पीटर थियेल यांच्याकडून दोन वर्षांचा कार्यक्रम, थील फेलोशिपचा भाग म्हणून $ १,००,००० चे अनुदान मिळाले. 

२०१९ मध्ये, ओयोचे जागतिक स्तरावर १७,००० पेक्षा जास्त कर्मचारी होते,  त्यापैकी अंदाजे ८,००० भारत आणि दक्षिण आशियामध्ये आहेत. ओयो हॉटेल्स अँड होम्स ही एक पूर्ण हॉटेल साखळी होती जी मालमत्ता भाड्याने देते आणि फ्रेंचायझी देते. कंपनी कॅपेक्समध्ये गुंतवणूक करते. तसेच ऑपरेशन्स आणि ग्राहकांच्या अनुभवावर देखरेख करण्यासाठी सरव्यवस्थापकांना नियुक्त करते. अशा प्रकारे एकट्या भारत आणि दक्षिण आशियामध्ये सुमारे दहा लाख रोजगार संधी ओयो द्वारे निर्माण झाली. ओयो ने २०१९ मध्ये भारतभर आदरातिथ्य व्यवस्थापन करिता उत्सुक असलेल्या लोकांसाठी २६ प्रशिक्षण संस्था स्थापन केल्या आहेत.

एप्रिल २०१९ मध्ये, कंपनीने जाहीर कार्यक्रम सुरू करण्याची घोषणा केली. ज्याद्वारे त्यांच्या भागीदार हॉटेल्सना आपली व्यवसायातील उद्दिष्टे गाठण्यात फायदा होईल. सर्व व्यवसायिक आणि ग्राहक मेट्रिक्सवर पुरेपूर दृश्यमानता प्रदान करण्यासाठी ओयोने हॉटेल भागीदारांसाठी अपग्रेड केलेले Co-OYO अॅप सादर केले.

जून २०२१ मध्ये, ओयो रूम्स ने यात्रा, Airbnb आणि EaseMyTrip सोबत सहकार्य करून कॉन्फेडरेशन ऑफ हॉस्पिटॅलिटी, टेक्नॉलॉजी अँड टुरिझम इंडस्ट्री (CHATT) ची स्थापना केली, जो भारतातील पर्यटन क्षेत्रासाठी एक उद्योग संस्था आहे.

ऑक्टोबर २०२१ मध्ये, ओयो ने पॅरालिम्पियन दीपा मलिक हिची कंपनीच्या संचालक मंडळावर स्वतंत्र संचालक म्हणून नियुक्ती केली. डिसेंबर २०२१ मध्ये, ओयो ने स्टेट बँक ऑफ इंडिया (SBI) चे माजी अध्यक्ष रजनीश कुमार यांना त्यांचे धोरणात्मक गट सल्लागार म्हणून नियुक्त केले.

संदर्भ 

होटेले